b'\n_START_ARTICLE_\nZaimek\n_START_PARAGRAPH_\nZaimek ali pronomen je pregibna beseda, ki nadomesti drugo besedo \xe2\x80\x93 samostalni\xc5\xa1ko besedo (samostalni\xc5\xa1ki zaimek), pridevni\xc5\xa1ko besedo (pridevni\xc5\xa1ki zaimek) ali pa prislov (prislovni zaimek). V sloven\xc5\xa1\xc4\x8dini samostalni\xc5\xa1ke in pridevni\xc5\xa1ke zaimke delimo naprej \xc5\xa1e na osebne, \xc4\x8de jim lahko dolo\xc4\x8dimo osebo, in neosebne, \xc4\x8de jim te ne moremo dolo\xc4\x8diti._NEWLINE_Vsem zaimkom lahko dolo\xc4\x8dimo spol, \xc5\xa1tevilo in sklon, osebnim zaimkom pa lahko dolo\xc4\x8dimo tudi osebo.\n_START_SECTION_\nSvojilni zaimek\n_START_PARAGRAPH_\nBeseda moj/moja/moje stoji namesto svojilnega pridevnika. Zato ji re\xc4\x8demo svojilni zaimek. S svojilnimi zaimki poimenujemo, \xc4\x8digavo je kaj oz. komu kaj pripada.\n_START_SECTION_\nPovratni svojilni zaimek\n_START_PARAGRAPH_\nPovratni svojilni zaimek je zaimek svoj.'